# 4. Vstupy

K vstupom Z1-Z5 systému ESIM151 môže byť pripojených až 5 zariadení. Môžu to byť detektory pohybu, teplotné čidlá alebo iné signály z rôznych zariadení. Ak ktorékoľvek z týchto zariadení zopne, systém informuje užívateľov hovorom a/alebo SMS správou. Pri administrácii systému je možné pre každý vstup nastaviť iné parametre. V v záložke Vstupy programu ESIM151 ConfigTool je 5 sekcií určených pre administráciu každého vstupu (Z1...Z5). Sú to poplachové zóny Z1 až Z5.

POZNÁMKA: Pre nadviazanie spojenia je potrebné kliknúť na „Pripojiť“. Ak tak neurobíte, môže dôjsť ku strate konfigurácie a zariadenie bude musieť byť resetnuté na továrenské nastavenia. POZNÁMKA: Aby sa zmeny v konfigurácii prejavili, musíte zapísať konfiguráciu do zariadenia kliknutím na „Zapísať nastavenie“. POZNÁMKA: Ako prvý krok konfigurácie zmeňte továrenské heslo „0000“ na akékoľvek iné štvorciferné heslo pozostávajúce z číslic 0-9. Inak bude zariadenie príkazy z PC ignorovať.

# 4.1. Nastavenie vstupných impulzov

| ZAP. / VYP. – zapína / vypína vstup príslušnej zóny. 600 mS – trvanie impulzu. Parameter znamená, že systém považuje vstup za aktivovaný, ak je impulz na vstupe dlhší ako 600ms. Parameter musí byť v rozsahu 100 – 42000000. Zadáva sa v ms.

V nastaveniach Typ vstupu môžete zvoliť polaritu vstupu. Štandardne je zvolený typ vstupu NO (normal open), tj. výstup je rozopnutý, keď na ňom nie je žiadny signál.

| NO – (Normal Open). Systém vyhodnotí vstup ako aktívny, keď je na tomto vstupe signál. NC – (Normal Close). Systém vyhodnotí vstup ako aktívny, keď na tomto vstupe nie je signál.

| Počítadlo – počítadlo impulzov na vstupe. Systém vyhodnotí vstup ako aktívny, keď je na ňom zaznamenaný uvedený počet impulzov. Maximálny počet impulzov je 4294967295. Štandardne je táto funkcia vypnutá a systém vyhodnotí vstup ako aktívny už pri prvom impulze na danom vstupe.

# 4.2. Nastavenie notifikácie užívateľov

V skupine nastavení Poplach označte užívateľov, ktorým bude pri poplachu odoslaná SMS a/alebo im bude systém pri poplachu volať. Užívateľ je informovaný podľa nastavení popísaných v kapitole 3. - Administrácia. V skupine nastavení Obnova označte užívateľov, ktorým bude pri obnove odoslaná SMS a/alebo im bude systém pri obnove volať. Obnovou sa myslí obnovenie kľudového stavu na vstupe zóny po poplachu. Užívateľ je informovaný podľa nastavení popísaných v kapitole 3. - Administrácia. |

| Text Poplach – toto pole je určené na vloženie textu, ktorý bude odoslaný vybraným užívateľom v SMS pri poplachu. Textový reťazec môže obsahovať max. 24 znakov. Text Obnova – toto pole je určené na vloženie textu, ktorý bude odoslaný vybraným užívateľom v SMS pri obnove. Textový reťazec môže obsahovať max. 24 znakov.