# 1. Bendra infomacija

Configuration Tool– tai programinė įranga darbui su apsaugos ir valdymo sistema ESIM264. Jos pagalba galėsite greitai ir nesudėtingai nustatyti šio įrenginio valdymo parametrus, įvesti vartotojų duomenis ar tiesiog pakeisti slaptažodžius, kuriuos, kitu atveju, reikėtų nurodyti siunčiant atskirai trumposiomis SMS žinutėmis iš; savo mobiliojo telefono.
Šiame Vartotojo žinyne detaliai susipažinsite su naudojamos programinės įrangos funkcijomis ir galimybėmis, išmoksite atlikti apsaugos sistemos ESIM264 konfigūracijos darbus.
Toliau pateikta kiekvieno skyriaus trumpa apžvalga:
2. Prisijungimas– įrenginio ESIM264 jungimo prie kompiuterio instrukcijos.
3. Valdymo parametrai– šiame skyriuje rasite informaciją kaip tinkamai naudotis Settings(1), Settings(2) ir iButton Keys skiltyse esančiomis komandomis ir funkcijomis, t. y. galėsite įvesti administratorių tel. numerius, pakeisti pagrindinį slaptažodį ar kt. administravimo bei valdymo nustatymus.
4. Zonų nustatymai – šiame skyriuje rasite informaciją kaip tinkamai naudotis Zones skiltyje esančiomis komandomis ir funkcijomis, t. y. galėsite konfigūruoti ESIM264 integruotų zonų parametrus.
5. Valdiklių nustatymai – šiame skyriuje rasite informaciją kaip tinkamai naudotis PGM Outputs skiltyje esančiomis komandomis ir funkcijomis, t. y. galėsite konfigūruoti ESIM264 integruotų valdiklių parametrus.
6. Apsaugos centro nustatymai – šiame skyriuje rasite informaciją kaip tinkamai naudotis MS Settings skiltyje esančiomis komandomis ir funkcijomis, t. y. galėsite aktyvuoti informacinių pranešimų siuntimą apsaugos tarnyboms CONTACT ID protokolu bei atlikti būtinus nustatymus.
7. Belaidžių įrenginių panaudojimas – šiame skyriuje rasite informaciją kaip tinkamai naudotis RF Devices, Wireless Zones ir Wireless Outputs skiltyse esančiomis komandomis ir funkcijomis, t.y. galėsite pririšti naujus belaidžius įrenginius prie sistemos ESIM264, pašalinti senuosius, keisti jų valdymo parametrus bei atlikti kt. veiksmus.
8. Valdiklių automatinis valdymas – šiame skyriuje rasite informaciją kaip tinkamai naudotis Controll skiltyje esančiomis komandomis ir funkcijomis, t. y. galėsite nurodyti, kad sistema, esant numatytam įvykiui, automatiškai aktyvuotų tam tikrus valdiklius pagal atliktus nustatymus.