# 4. Įėjimo signalų valdymas

Prie ESIM251 prietaiso Z1-Z5 įėjimų galima prijungti iki 5 atskirų įrenginių (judesio, temperatūros ir kt. daviklių ar PGM signalų), kuriems suveikus, sistema informuoja registruotus vartotojus skambučiu ar/ir pranešimu SMS žinute. Kiekvienam įrenginiui administruoti sistemoje galima pritaikyti atskirus nustatymus. ESIM251 Configuration Tool programos aplinkos Input lange yra išskirtos 5 atskiros skiltys kiekvienam įėjimui (Z1, Z2, Z3, Z4 ir Z5) administruoti (atitinkamai pavadinti Zone1, Zone2, Zone3, Zone4 ir Zone5).

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS. PASTABA: Būtina pakeisti gamintojo paliktą pradinį slaptažodį (0000) prieš atliekant konfigūracijas. Kitu atveju, įrenginys ignoruos siunčiamas komandas iš kompiuterio.

# 4.1. Įėjimo impulsų fiksavimo nustatymai

| ON / OFF įjungia (ON) / išjungia (OFF) tam tikro įėjimo tikrinimą. 600 mS impulso trukmė. Šiuo parametru nurodoma, kad sistema fiksuos ilgesnį nei nurodyto dydžio trukmės impulsą, paduotą į tam tikrą įėjimą. Nurodomas parametras turi būti 100 42000000 diapazone, skaičiuojamas milisekundėmis (1 sekundė 1000 milisekundžių).

Nustatymų grupėje Input level galite pasirinkti koks bus atitinkamo įėjimo tipas. Gamykliniuose parametruose nustatytas įėjimo tipas normaliai atviras (NO) , t.y. įėjimas laikomas nesuveikusiu, jei nėra jokio signalo.

| NO (angl. Normal Open) normaliai atviras įėjimo tipas. Sistema užfiksuoja įvykį tik padavus signalą. NC (angl. Normal Close) normaliai uždaras įėjimo tipas. Sistema užfiksuoja įvykį tik išjungus signalą.

| Counter impulsų skaičiavimo funkcijos įjungimas (uždėta varnelė). Įvykis fiksuojamas, jei būna viršytas nustatytas impulsų skaičius įėjime. Šį skaičių galima nurodyti apatiniame laukelyje. Maksimali reikšmė 4294967295 impulsai. Pagal pradinius gamintojo nustatymus, sistema iškart fiksuoja įvykį padavus signalą (varnelė nuimta).

# 4.2. Įėjimo impulsų fiksavimo nustatymai

Nustatymų grupėje Alarm Event pažymėkite registruotus sistemoje vartotojus, kurie gaus įspėjamąsias SMS žinutes ar/ir skambučius tam tikro aliarmo atveju. Pažymėjus varnele ties Call ar/ir SMS, tam tikras vartotojas įtraukiamas į sąrašą tų, kuriems sistema atitinkamai gali skambinti ar siųsti SMS žinute. Vartotojų informavimas vyksta taip, kaip nurodyta 3 skyriuje (Administravimas). Nustatymų grupėje Restore Event pažymėkite registruotus sistemoje vartotojus, kurie gaus įspėjamąsias SMS žinutes ar/ir skambučius tam tikros apsaugos atsistatymo po aliarmo atveju. Pažymėjus varnele ties Call ar/ir SMS, tam tikras vartotojas įtraukiamas į sąrašą tų, kuriems sistema atitinkamai gali skambinti ar siųsti SMS žinute. Vartotojų informavimas vyksta taip, kaip nurodyta 3 skyriuje (Administravimas). |

| ALARM TEXT šiame laukelyje galite įvesti tekstą, kuris bus siunčiamas SMS žinute aliarmo atveju. Tekstas gali būti sudaromas ne daugiau kaip iš 24 simbolių. RESTORE TEXT šiame laukelyje galite įvesti tekstą, kuris bus siunčiamas SMS žinute apsaugos atsistatymo atveju. Tekstas gali būti sudaromas ne daugiau kaip iš 24 simbolių.