# Bendra informacija

# 1.1. Paskirtis

ESIM262 – tai mikroprocesorinis prietaisas, skirtas gyvenamųjų patalpų, sodo namelių, vasarnamių, garažų, taip pat kitų patalpų apsaugai ir elektrinių prietaisų valdymui ar kontrolei per GSM tinklą. Taip pat galima naudoti kaip pasikalbėjimo įrenginį. Sistemos pritaikymo pavyzdžiai:
• Patalpų apsauga
• Aliarmo mygtuko prijungimas
• Temperatųros matavimas ir kontrolė patalpoms arba šildymo sistemoms
• Apšvietimo, šildymo, vėdinimo, laistymo, siurblių įjungimo ir kt. valdymas SMS žinute
• Patalpos praklausymas mikrofonu
• Informavimas SMS žinute apie 230V elektros tinklo dingimą ir atsiradimą
• Pasikalbėjimo įrenginys per GSM tinklą

# 1.2 Veikimo aprašymas

Apsaugos sistema ESIM262 veikia GSM tinkle. Priduodama apsaugai arba nuimama nuo apsaugos DALLAS raktu iButton® (apie raktų pririšimą skaitykite 3.2 punkte), klaviatūra arba skambučiu iš telefono, kuris nieko nekainuoja.
Norėdami įjungti ar išjungti apsaugą skambinkite iš savo mobilaus telefono tuo telefono numeriu, kurio SIM kortelė įstatyta į ESIM262 įrenginį. Būtina prieš tai pakeisti gamyklinį slaptažodį ir įrašyti bent vieną vartotoją.
Jei skambinant apsaugos sistemos telefono numeriu, skambutis buvo numestas po trijų kvietimo signalų - apsauga buvo sėkmingai įjungta. Jei po vieno kvietimo signalo – apsauga išjungta. Sistema skambučius numeta pati automatiškai. Vartotojas turi sulaukti skambučio numetimo.
Įjungiant apsaugą trumpuoju skambučiu, jokio zonų užlaikymo nėra, t.y. apsauga įjungiama iš karto. Įjungiant apsaugą DALLAS raktu arba klaviatūra gamintojas nustatė 15 sekundžių užlaikymą, skirtą išeiti iš patalpos. Išsekus tam laiko tarpui apsauga įjungiama.
Laiko tarpas yra konfigūruojamas parametras. Apie tai aprašyta 3.1.6 punkte. Apie tai, kad pradėtas skaičiuoti išėjimo iš patalpos laikas jus informuos garsinis signalizatorius (miniatiūrinė sirena) arba/ir šviesos diodas. Jei aktyvavimo metu buvo suveikusi kuri nors zona, apsauga nebus įjungta, o jūs gausite SMS žinutę su suveikusiomis tuo metu zonomis.
Suveikus pirmai zonai, gamintojo yra nustatytas 15 sek užlaikymas, kurio metu nereaguojama į pirmos zonos suveikimą, o vartotojas yra įspėjamas garsiniu ar/ir šviesos signalu apie laiko skaičiavimo pradžią tam, kad galėtumėte išjungti apsaugą DALLAS raktu, klaviatūra ar kitomis priemonėmis. Užlaikymo konfigūravimas aprašytas 3.1.6 punkte. Jei išsekus tam laiko tarpui DALLAS raktas nebuvo įstatytas į skaitytuvą arba vartotojas nepaskambino sistemai iki jos skambučio automatinio atmetimo - sistema iš karto pereis į aliarmo būseną, kurią išjungti galite įstatę DALLAS raktą į skaitytuvą arba paskambinę sistemai.
Suveikus kuriai nors saugomai zonai sistema siunčia SMS žinutę ir skambina užprogramuotais numeriais tol, kol atsilieps arba paspaus skambučio atmetimo mygtuką nors vienas iš galimų penkių vartotojų arba skambinimą nutrauks mobilaus ryšio operatorius.
Jei atsiliepsite - bus įjungtas mikrofonas, sirena nutils, o jūs galėsite klausytis kas vyksta patalpoje. Padėjus ragelį sistema sugrįš į prieš tai buvusią aktyvią saugojimo būseną. SMS žinutė su suveikusiomis zonomis siunčiama iki pirmo sėkmingo žinutės pristatymo vienam iš vartotojų.
Sistema, dingus išoriniam elektros šaltiniui pradedama maitinti iš rezervinio akumuliatoriaus, o vartotojai gauna įspėjančią apie tai SMS žinutę. Atsiradus maitinimui, vartotojai gaus SMS žinutę taip pat. Jei rezervinis akumuliatorius bus prie išsikrovimo ribos, sistema atsiūs SMS žinutę įspėjančią, kad akumuliatorius iškrautas ir sistema tuoj bus išjungta iki išorinio el. šaltinio atsiradimo. Atsiradus maitinimui vartotojas gaus pranešimą, kad sistema sėkmingai startavo.
Nusiuntus užklausą, sistema SMS žinute praneša patalpos arba kitą kontroliuojamą temperatūrą, sistemos ir elektros šaltinio būseną, ryšio kokybę, taip pat leidžia vartotojui, jei prijungtas mikrofonas, paklausyti kas vyksta patalpose.
SMS žinutė taip pat būtų atsiųsta, jei kontroliuojama temperatūra išeitų iš leistinų ribų. Tam turi būti prijungtas temperatūros jutiklis.
ESIM262 gali valdyti 2 prietaisus (reles) iš bet kurio vartotojo GSM telefono siunčiant slaptažodį ir specialų kodą. Galite, pavyzdžiui, įjungti šildymą, apšvietimą ar kt. Jei į apsaugos sistemą bandytų prisiskambinti svetimas telefono numeris, ar būtų priimta SMS žinutė su klaidingu slaptažodžiu – sistema tai ignoruotų. Tačiau vartotojas gali įjungti sistemos valdymo galimybę iš bet kurio kito GSM telefono (nebūtinai užprogramuoto vartotojo), jei tik tas asmuo žino teisingą slaptažodį. Apie tai aprašyta 3.8 punkte.
Norint ESIM262 naudoti kaip pasikalbėjimo įrenginį arba apsaugos sistemą turinčią dvipusį audio ryšį reikia prijungti audio stiprintuvo modulį.