# 5. Išėjimo signalų valdymas

Sistema ESIM151 turi valdiklį C1 rėlinį išėjimą RELAY. Juo galima valdyti įvairius elektrinius prietaisus, pvz.: siurblį, šildymą, apšvietimą ar kt. Esant įjungtam valdikliui, RELAY kontaktai yra sujungiami. Sistema ESIM151 leidžia įjungti / išjungti valdiklį C1 siunčiant pranešimus SMS žinute ar tiesiog paskambinus, nustatyti kada ir/ar kuriam laikui bus laikomi rėlės kontaktai sujungti. Visus šiuos nustatymus patogu konfigūruoti su programa ESIM151 Configuration Tool, užėjus į Control skiltį.

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS. PASTABA: Būtina pakeisti gamintojo paliktą pradinį slaptažodį (0000) prieš atliekant konfigūracijas. Kitu atveju, įrenginys ignoruos siunčiamas komandas iš kompiuterio.

# 5.1. Rėlės valdymas skambučiu

Pirmasis būdas įjungti / išjungti valdiklį C1 skambutis iš registruoto sistemoje telefono. Šiuo atveju, būtini atskiri nustatymai, reikalingi nurodyti kiek laiko rėlės kontaktai bus laikomi sujungti ir pan. Juos galite nurodyti programos ESIM151 Confguration Tool aplinkoje esančioje Output control Via Call nustatymų skiltyje. User1 vartotojo pavadinimas. Būtina pažymėti (uždėti varnelę) ties tais vartotojais, kuriems paskambinus, sistema įjungia / išjungia rėlės kontaktus nurodytam laikui. Jei vartotojas nepažymėtas (varnelė neuždėta), sistema nereaguos į jo skambučius. ON / OFF / TOGGLE rėlės kontaktų būsena. ON vartotojui paskambinus, rėlės kontaktai įjungiami, OFF išjungiami, TOGGLE persijungia iš buvusios būsenos į kitą. Timer nurodoma kuriam laikui įjungiami / išjungiami rėlės kontaktai, t. y. pasibaigus šiam laikui, grįžta į pradinę būseną. Naudojamas laiko formatas yra valandos (Hour) : minutės (min) : sekundės (S). Nurodžius visas reikšmes nulines, rėlės kontaktai persijungs iš buvusios būsenos į kitą iki to laiko, kol sistema negaus naujų nurodymų. Laikmatis nenaudojamas, pasirinkus TOGGLE režimą. SMS Confirm patvirtinančio pranešimo SMS žinute siuntimo nustatymas. Šiame pranešime sistema nurodys kada ir kuriam laikui bus įjungti / išjungti rėlės kontaktai. CallBack patvirtinančio skambučio nustatymas. Sistema informuos vartotoją trumpais skambučiais apie rėlės kontaktų įjungimą / išjungimą. CallBack Times patvirtinančio skambučio parametrai. For ON įsijungus rėlės kontaktams, sistema skambina nustatytą laiką (matuojamas sekundėmis). Pagal gamintojo nustatymus, sistema skambina 2 sekundes. For OFF išsijungus rėlės kontaktams, sistema skambina nustatytą laiką (matuojamas sekundėmis). Pagal gamintojo nustatymus, sistema skambina 8 sekundes.

# 5.2. Rėlės valdymas SMS žinutėmis

Antrasis būdas įjungti / išjungti valdiklį C1 SMS žinutė iš registruoto sistemoje telefono. Šiuo atveju, SMS žinutėje jau yra nurodoma kuriam laikui įjungiami / išjungiami rėlės kontaktai. Programos ESIM151 Confguration Tool aplinkoje tai galite nurodyti SMS Control nustatymų skiltyje.

Controller1 prietaiso, prijungto prie rėlės kontaktų, kodinis pavadinimas. ON / OFF rėlės kontaktų būsena. ON vartotojui paskambinus, normali įšėjimo būsena bus įjungti kontaktai, OFF normali įšėjimo būsena bus išjungti kontaktai. Pagal pradinius gamintojo nustatymus, normali rėlės kontaktų būsena išjungta. SMS Confirm patvirtinančio pranešimo SMS žinute nustatymas. Šiame pranešime sistema nurodys kada ir kuriam laikui bus įjungti / išjungti rėlės kontaktai. CallBack patvirtinančio skambučio nustatymas. Sistema informuos vartotoją trumpais skambučiais apie rėlės kontaktų įjungimą / išjungimą. CallBack Times patvirtinančio skambučio parametrai. For ON įsijungus rėlės kontaktams, sistema skambina nustatytą laiką (matuojamas sekundėmis). Pagal gamintojo nustatymus, sistema skambina 2 sekundes. For OFF išsijungus rėlės kontaktams, sistema skambina nustatytą laiką (matuojamas sekundėmis). Pagal gamintojo nustatymus, sistema skambina 8 sekundes. |

# 5.3. Automatinio rėlės veikimo nustatymai

Trečiasis būdas rėlės veikimui nustatyti automatinis valdymas. Šiuo atveju, visos komandos iš anksto įrašomos į prietaiso atmintį, o rėlė automatiškai įsijungia ir išsijungia numatytu laiku. Pagal vartotojo pageidavimus, sistema gali informuoti apie tai SMS pranešimu ir/ar skambučiu. Automatiniam rėlės vaikimo režimui nustatyti programos ESIM151 Configuration Tool aplinkoje, pasirinkite Output schedule nustatymų skiltį. Atsidarys programos langas, kuriame galėsite įvesti starto ir pabaigos laikus bei informavimo parametrus.

Automatinio veikimo startui nurodyti reikia užpildyti skiltyje When. Galėsite nurodyti starto laiką minutės tikslumu: ties užrašu Hour nurodykite pageidaujamą valandą, ties Min minutes. Prietaiso veikimas automatiškai kartojamas kiekvieną dieną, kol neišjungiamas. Pagal pradinius gamintojo nustatymus, automatinis rėlės valdymas yra išjungtas (Hour ir Min laukeliuose nurodomi nuliai). Skiltyje State nurodoma į kokią būseną turi pereiti rėlės kontaktai nustatytu laiku. ON normali išėjimo būsena bus įjungti kontaktai, OFF normali išėjimo būsena bus išjungti kontaktai. Skiltyje For Period nurodykite laiko tarpą, kuriam bus pakeista išėjimo (rėlės) būsena. Jeigu periodas bus nustatytas 00:00, tai išėjimo būsena nebus keičiama. Pasibaigus nurodytam laikui, išėjimo būsena pakeičiama į prieš tai buvusią. |

PASTABA: Norint, kad sistema veiktų korektiškai, būtina tinkamai nustatyti prietaiso vidinį laikrodį (kiekvieną kartą atjungus maitinimo šaltinį, prietaiso vidinį laikrodį reikia nustatyti iš naujo).

Jeigu norite, kad prietaisas nustatytą vartotoją informuotų apie tai, kad pagal grafiką persijungė išėjimo (rėlės) būsena, nustatymų grupėje Start Event pasirinkite norimą informavimo būseną. Kitoje nustatymų grupėje End Event nurodykite kaip sistema informuos vartotoją apie išėjimo (rėlės) būsenos grįžimą į pradinę būseną.

| SMS Confirm sistema informuos SMS žinute; CallBack sistema informuos skambučiu. CallBack Times skiltyje For ON laukelyje nurodykite skambučio parametrus, t.y. kiek laiko užtruks skambutis. Pagal pradinius gamintojo nustatymus, sistema skambins 2 sekundes. For OFF išsijungus rėlės kontaktams, sistema taip pat skambins nustatytą laiką (matuojamas sekundėmis). Pagal gamintojo nustatymus, sistema skambina 8 sekundes.

Nustatymų grupėje Inform User nurodykite vartotoją, kurį sistema informuos apie išėjimo (rėlės) būsenos persijungimą pagal grafiką (veikimo pradžią ir pabaigą).