# 1. Bendra informacija

Gate Controll Configuration Tool tai programinė įranga skirta darbui su GSM automatinių vartų valdikliu ELDES ESIM010. Jos pagalba galėsite greitai ir nesudėtingai nustatyti šio įrenginio valdymo parametrus, įvesti vartotojų duomenis ar tiesiog pakeisti slaptažodžius, kuriuos, kitu atveju, reikėtų nurodyti siunčiant atskirai trumposiomis SMS žinutėmis iš savo mobiliojo telefono. Šiame Vartotojo žinyne detaliai susipažinsite su naudojamos programinės įrangos funkcijomis ir galimybėmis, išmoksite lengvai atlikti automatinių vartų valdiklio ESIM010 konfigūracijos darbus. Toliau pateikta kiekvieno skyriaus trumpa apžvalga: 2. Prisijungimas trumpa instrukcija apie tai, ką vartotojas turi atlikti kiekvieną kartą jungiant ESIM010 įrenginį prie kompiuterio. 3. Administravimas šiame skyriuje rasite informaciją kaip tinkamai naudotis Users skiltyje esančiomis komandomis ir funkcijomis, t. y. galėsite įvesti administratorių tel. numerius, pakeisti pagrindinį slaptažodį ar kt. administravimo nustatymus. 4. Valdymo parametrai šiame skyriuje rasite informaciją kaip tinkamai naudotis Control skiltyje esančiomis komandomis ir funkcijomis, t. y. galėsite atlikti įrenginio įėjimo ir išėjimo signalų valdymo konfigūracijas. 5. Vartotojų duomenų bazė šiame skyriuje rasite informaciją kaip tinkamai naudotis Phones Data Base skiltyje esančiomis komandomis ir funkcijomis, t. y. galėsite įvesti, redaguoti ar peržiūrėti paprastų sistemos vartotojų duomenis. 6. GPRS nustatymai - šiame skyriuje rasite informaciją kaip tinkamai atlikti nustatymus, kad įrenginys sėkmingai būtų valdomas naudojant GPRS ryšį.