# 5. Výstup

Systém ESIM151 má jeden reléový výstup - C1. Môže byť použitý na ovládanie rôznych elektrických systémov a zariadení, napr. čerpadlo, kúrenie, osvetlenie a pod. Systém ESIM151 umožňuje zopnutie/rozopnutie výstupu príkazmi cez SMS správy alebo hovormi, ktorými sa špecifikuje kedy a/alebo na ako dlho je kontakt relé zopnutý.
Všetky tieto parametre je možné jednoducho nastaviť v programe ESIM151 ConfigTool v sekcii Výstup.

POZNÁMKA: Pre nadviazanie spojenia je potrebné kliknúť na „Pripojiť“. Ak tak neurobíte, môže dôjsť ku strate konfigurácie a zariadenie bude musieť byť resetnuté na továrenské nastavenia. POZNÁMKA: Aby sa zmeny v konfigurácii prejavili, musíte zapísať konfiguráciu do zariadenia kliknutím na „Zapísať nastavenie“. POZNÁMKA: Ako prvý krok konfigurácie zmeňte továrenské heslo „0000“ na akékoľvek iné štvorciferné heslo pozostávajúce z číslic 0-9. Inak bude zariadenie príkazy z PC ignorovať.

# 5.1. Ovládanie volaním

Prvá možnosť ako zopnúť výstup je hovor z telefónneho čísla zadaného v systéme ako Užívateľ. V tomto prípade je potrebné nastaviť ako dlho má byť kontakt zopnutý, atď. Toto je možné nastaviť v záložke Ovladánie volaním.
Užívateľ (1...5) – Aby mal užívateľ oprávnenie zopnúť/rozopnúť výstup na zadefinovaný čas, musíte ho zaškrtnúť. Ak užívateľ nie je zaškrtnutý, systém nebude na volanie z jeho čísla reagovať.
ZAP. / VYP. / PREP. – stav kontaktu relé. ZAP. – keď užívateľ zavolá, relé zopne, VYP.– keď užívateľ zavolá, relé rozopne, PREP. – keď užívateľ zavolá, relé prepne z pôvodného stavu do opačného.
Časovač – udáva interval, na ktorý bude relé zopnuté / rozopnuté. Po uplynutí tejto doby sa výstup vráti do prôvodného stavu.
Formát času je zrejmý: Hodiny : minúty : sekundy. Ak nezadáte žiaden čas, relé zostane v uvedenom stave až do prijatia ďalšieho príkazu (SMS alebo hovoru). Časovač sa nepoužíva, keď je vybratý režim PREP.
Info SMS – zapnutie odosielania potvrdzujúcej SMS. V tomto prípade systém informuje, kedy a na ako dlho bude relé zopnuté/rozopnuté.
Prezvonenie – nastavenie potvrdenia prezvonením. Systém informuje užívateľa o zopnutí/rozopnutí výstupu krátkym spätným prezvonením.
Doba prezvonenia – parametre prezvonenia. Pre ZAP. – keď relé zopne, systém prezvoní na zadefinovaný čas [s]. Štandardne sú to 2s. Pre VYP. – keď relé rozopne, systém prezvoní na zadefinovaný čas [s]. Štandardne je to 8s.

# 5.2. Ovládanie cez SMS

Druhá možnosť ako zopnúť výstup je SMS z telefónneho čísla, ktoré je v systéme zadané ako užívateľ. V tomto prípade sa čas pre zopnutie / rozponutie výstupu udáva v SMS. Ďalšie nastavenia sú v záložke Ovladánie cez SMS.

C1 – názov ovládaného zariadenia na výstupe C1. ZAP. / VYP. – polarita kontaktu relé. ZAP. – v kľudovom stave je relé zopnuté. VYP. - v kľudovom stave je relé rozopnuté. Štandardne je relé v kľudovom stave rozopnuté. Info SMS – zapnutie odosielania potvrdzujúcej SMS. V tomto prípade systém informuje, kedy a na ako dlho bude relé zopnuté/rozopnuté. Prezvonenie – nastavenie potvrdenia prezvonením. Systém informuje užívateľa o zopnutí/rozopnutí výstupu krátkym spätným prezvonením. Doba prezvonenia – parametre prezvonenia. Pre ZAP. – keď relé zopne, systém prezvoní na zadefinovaný čas [s]. Štandardne sú to 2s. Pre VYP. – keď relé rozopne, systém prezvoní na zadefinovaný čas [s]. Štandardne je to 8s. |

# 5.3. Ovládanie časovačom

Tretia možnosť je ovládať výstup interným časovačom. V tomto prípade sú všetky nastavenia preddefinované do pamäte zariadenia a relé výstupu C1 spína a rozopína automaticky v nastavenom čase. Štandardne o tomto systém informuje pomocou SMS a/alebo prezvonením. Parametre ovládania časovačom je možné zadefinovať v programe ESIM151 ConfigTool v záložke Časovač. Tu sa dá nastaviť čas zopnutia a rozopnutie relé časovačom a tiež parametre notifikácie.
Pre zadefinovanie spustenia časovača musíte zadať údaje do poľa ČAS v hodinách (Hod.) a minútach (Min.). Výstup potom automaticky zopne každý deň v uvedenom čase, až kým nie je konfigurácia zmenená. Štandardne je ovládanie výstupu zariadenia časovačom vypnuté (v poli Hod. a Min. sú vložené nuly).
Stav - pole slúži na zadefinovanie, do akého stavu má časovač prepnúť výstup. ZAP. - výstup je v kľudovom stave zopnutý, časovač ho v nastavenom čase rozopne. VYP. - výstup je v kľudovom stave rozopnutý, časovač ho v nastavenom čase zopne.
Perióda - pole slúži na zadanie časového intervalu, na ktorý je výstup relé prepnutý z pôvodného stavu na uvedený. Ak je zadaný čas 00:00, výstup nebude prepnutý. Po uvedenom čase sa výstup prepne do pôvodného stavu.

POZNÁMKA: ak má systém pracovať správne, musia byť interné hodiny zariadenia nastavené na presný čas. Po každom úplnom odpojení od napájania musí byť čas nastavený znova.

Ak chcete, aby zariadenie informovalo prednastavených užívateľov o spustení a zastavení časovača (zopnutí a rozopnutí výstupu časovačom), zvolte požadovanú možnosť v časti If you want the device to inform the preset user that by the schedule output (relay) status changed, choose the desired information status in the section Štart info. a Stop info.

| Info SMS – systém informuje SMS správou Prezvonenie – systém informuje prezvonením Doba prezvonenia – parametre prezvonenia. Pre ZAP. – keď relé zopne, systém prezvoní na zadefinovaný čas [s]. Štandardne sú to 2s. Pre VYP. – keď relé rozopne, systém prezvoní na zadefinovaný čas [s]. Štandardne je to 8s.

V poli Užívateľ vyberiete užívateľa, ktorého systém o zmene stavu výstupu informuje.