# 6. GPRS nustatymai

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS.

Naudojant GPRS ryšį, administratoriui vartų valdiklis ESIM010 pasiekiamas ir su interneto naršykle. Tokiu atveju, administratorius gali ne tik atlikti konfigūracijas nuotoliniu būdu, bet ir peržvelgti visą serveryje laikomą tekstinę informaciją apie vartų veikimą - kada ir kuris vartotojas aktyvavo vartus ir pan.
Programos ESIM010 ConfigTool aplinkoje GPRS ryšio nustatymus galite atlikti GPRS skiltyje.

# 6.1. Darbo režimo parinkimas

Client – vartų valdiklis ESIM010 pasiekiamas interneto naršykle per kompiuterį-serverį, kuriame yra įdiegta speciali programinė įranga.
Server – įrenginys veiks serverio režimu, t.y. bus pasiekiamas tiesiogiai per interneto naršyklę nenaudojant jokių pagalbinių programų. Įrenginio naudojamai SIM kortelei GSM operatorius turi suteikti statinį išorinį IP adresą.

PASTABA: Vienu metu prie įrenginio per interneto naršyklę gali prisijungti tik vienas vartotojas.

# 6.2. Identifikavimo nustatymai

| Profile – Įvestų parametrų pavadinimas. Gamintojo suteiktas pradinis pavadinimas yra profile1. Naudojamas siunčiant SMS žinutes su prisijungimo komanda, siekiant, kad įrenginys naudotų standartinius vartotojo įvestus GPRS parametrus. APN – GPRS kreipties taškas, suteiktas naudojamos SIM kortelės GSM operatoriaus. User Name – Vartotojo vardas (suteiktas GSM operatoriaus). Password – Slaptažodis (suteiktas GSM operatoriaus).

# 6.3. TCP/IP nustatymai

| Server IP – Naudojamo serverio domenas arba IP adresas. Pradinių parametrų koreguotinerekomenduojama. Server TCP Port – Naudojamo serverio parametrai. Pradinių parametrų koreguoti nerekomenduojama. DNS1 – Aukščiausiojo lygio DNS serverio IP adresas. Pradinių parametrų koreguoti nerekomenduojama. DNS2 – Antrojo lygmens DNS serverio IP adresas. Pradinių parametrų koreguoti nerekomenduojama. Local TCP Port – kompiuterio TCP prievado numeris, per kurį komunikuojama su įrenginiu. Naudojamas, kai įrenginys dirba Server režimu.

Session Time – Vieno prisijungimo, naudojantis interneto naršykle, prie įrenginio laikas. Šiam laikotarpiui pasibaigus, administratorius turi iš naujo jungtis prie įrenginio su naujais prisijungimo duomenimis. Pagal pradinius gamintojo nustatymus šis laikotarpis yra 20 minučių.

PASTABA: Norint, kad įrenginys dirbtų Client režimu, būtina įvesti Server IP ir Server TCP Port duomenis. PASTABA: Norint, kad įrenginys dirbtų Server režimu, būtina įvesti Local TCP Port duomenis.

| Būtina pasirinkti kokiu būdu bus siunčiami duomenys: naudojant TCP (angl. Transmission Control Protocol) ar UDP (angl. User Datagram Protocol) protokolą. Dėmesio: Šiuo metu įrenginys palaiko tik TCP protokolą!!

# 6.4. Papildomi nustatymai

| GPRS Control - šioje nustatymų grupėje pažymėkite tuos administratorius (User1...User5), kurie galės gauti prisijungimo duomenis ir paskambinę SIM kortelės telefono numeriu (kitu atveju būtina siųsti SMS žinutę su prisijungimo komanda). Dėmesio: Šioje nustatymų grupėje pažymėti vartotojai jau nebegalės skambučio pagalba aktyvuoti vartų valdiklio išėjimo (rėlės) būsenos (pakelti vartus ir pan.). Log Full SMS Enable - Aktyvuokite šį punktą, jei norite, kad administratoriai gautų pranešimą SMS žinute apie užpildytą ESIM010 veikimo suvestinės failą (SMS pranešimai bus siunčiami eilės tvarka, pradedant administratoriumi User1 ir baigiant User5, iki pirmojo sėkmingo žinutės pristatymo). Tokiu atveju, būtina šį failą atlaisvinti (prisijungti prie įrenginio su interneto naršykle ir pasirinkti atitinkamą punktą). Maksimalus šios suvestinės failo dydis yra ~44 KB (1000 įrašų apie naudojimąsi vartų valdikliu).