# 1. Bendra informacija

Configuration Tool tai programinė įranga skirta darbui su apsaugos sistemos EPIR aparatine dalimi. Jos pagalba galėsite greitai ir nesudėtingai nustatyti šio įrenginio valdymo parametrus, įvesti vartotojų duomenis ar tiesiog pakeisti slaptažodžius, kuriuos, kitu atveju, reikėtų nurodyti siunčiant atskirai trumposiomis SMS žinutėmis iš savo mobiliojo telefono. Šiame Vartotojo žinyne detaliai susipažinsite su naudojamos programinės įrangos funkcijomis ir galimybėmis, išmoksite lengvai atlikti EPIR apsaugos sistemos konfigūracijos darbus. Toliau pateikta kiekvieno skyriaus trumpa apžvalga: 2.Prisijungimas trumpa instrukcija ką vartotojas turi atlikti kiekvieną kartą jungiant EPIR įrenginį prie kompiuterio. 3.Vartotojai šiame skyriuje rasite informaciją kaip tinkamai naudotis Users skiltyje esančiomis komandomis ir funkcijomis, t. y. galėsite įvesti vartotojų tel. numerius, pakeisti pagrindinį slaptažodį ar naudojamą įrenginio kalbą SMS žinutėse bei nurodyti ar norite gauti sisteminius skambučius / SMS žinutes tam tikromis sąlygomis. 4.Valdymo parametrai šiame skyriuje rasite informaciją kaip tinkamai naudotis Control skiltyje esančiomis komandomis ir funkcijomis, t. y. galėsite identifikuoti atskirus įrenginius (pavadinti pagal vietoves ar objektus, kurioje apsaugos sistema instaliuota), keisti detektoriaus jautrumo lygį, nustatyti signalizavimo ar uždelsto veikimo laikus, įrenginio vidinį laikrodį bei periodinių SMS žinučių gavimo sąlygas. 5.Apsaugos centro nustatymai - šiame skyriuje rasite informaciją kaip tinkamai naudotis MS Settings skiltyje esančiomis komandomis ir funkcijomis, t. y. galėsite aktyvuoti informacinių pranešimų siuntimą apsaugos tarnyboms CONTACT ID protokolu bei atlikti būtinus nustatymus.