# 2. Prisijungimas prie konfiguravimo programos

PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE settings. PASTABA: Prieš pradedant konfigūruoti reikia paspausti mygtuką READ arba CONNECT. Jei tai nebus padaryta- Jūsų nustatymai gali būti sugadinti ir todėl gali prireikti atstatyti gamyklinius parametrus.

Sistemos ESIM262 parametrų nustatymui naudokite kompiuterį, USB A- Mini USB B (RS232) kabelį ir konfigūravimo programą ESIM262 ConfigTool. Jei modifikacijoje yra USB mini jungtis, tuo atveju nėra RS232 prievado ir atvirkščiai.

# 2.1 USB prievadas

USB prievadas veikia tik su Windows XP/VISTA versijomis. Parametrų konfigūravimui naudojamas „USB A- mini USB B“ kabelis. Prijungiant pirmą kartą USB kabelį reikia atlikti sekančius veiksmus: 1. Įjunkite ESIM262 pagrindinį maitinimo šaltinį. 2. Sujunkite kabeliu sistemos ESIM262 mini USB jungtį su kompiuterio USB jungtimi. 3. Draiverių instaliavimas prasidės automatiškai. 4. Pasibaigus instaliavimui atjunkite USB kabelį ir vėl jį prijunkite. (Jei pries tai jau naudojote konfigūravimo programą ir USB kabelį, atjungti/prijungti nereikia) 5. COM Settings nustatymų skiltyje pasirinkite „Device Type“ - USB Device. 6. Paspauskite CONNECT 7. Pagrindiniame programos lange turi atsirasti sistemos versijos numeris 8. Jei versijos numeris neatsirado patikrinkite prievado nustatymus, kabelio teisingą prijungimą, bei sistemos maitinimo šaltinio prijungimą. ir vėl paspauskite CONNECT

# 2.2 RS232 prievadas

| Jums reikia specialaus kabelio, kurio teiraukitės prekybos vietose ir kompiuterio turinčio nuoseklų COM (RS232) prievadą. Kabeliui reikalingos D-SUB 9PIN (DB9 female) ir NSG25-3 jungtys.

Veiksmų seka naudojant RS232 kabelį: 1. Įjunkite ESIM262 pagrindinį maitinimo šaltinį. 2. Sujunkite kabeliu sistemos ESIM262 RS232 jungtį su kompiuterio COM port jungtimi. 3. Kompiuteryje pasirinkite COM port į kurį prijungėte kabelį. 4. COM Settings nustatymų skiltyje pasirinkite „Device Type“ - RS232 Device. 5. Paspauskite CONNECT. 6. Pagrindiniame programos lange turi atsirasti sistemos versijos numeris 7. Jei versijos numeris neatsirado patikrinkite prievado nustatymus, kabelio teisingą prijungimą, bei sistemos maitinimo šaltinio prijungimą. ir vėl paspauskite CONNECT