# 3. Administrácia

POZNÁMKA: Pre nadviazanie spojenia je potrebné kliknúť na „Pripojiť“. Ak tak neurobíte, môže dôjsť ku strate konfigurácie a zariadenie bude musieť byť resetnuté na továrenské nastavenia. POZNÁMKA: Aby sa zmeny v konfigurácii prejavili, musíte zapísať konfiguráciu do zariadenia kliknutím na „Zapísať nastavenie“. POZNÁMKA: Ako prvý krok konfigurácie zmeňte továrenské heslo „0000“ na akékoľvek iné štvorciferné heslo pozostávajúce z číslic 0-9. Inak bude zariadenie príkazy z PC ignorovať.

# 3.1. Nastavenie užívateľov

Sekcia Užívatelia je určená na vkladanie autorizovaných telefónnych čísel, ktorým ESIM151 umožní konfiguráciu. Systém štandardne v prípade poplachu posiela SMS a volá, kým jeden z piatich možných užívateľov zdvihne alebo odmietne hovor alebo kým je hovor ukončený GSM operátorom. Je tiež možné nastaviť, aby boli SMS správy odoslané postupne všetkým zadefinovaným užívateľom. Nemusí byť zadaných všetkých 5 užívateľov, minimálne jedno telefónne číslo (Užívateľ 1) však musí byť zadané. Čísla užívateľov musia byť zadané v medzinárodnom formáte bez symbolu "+".

##

## Pre SR v tvare: "421xxxxxxxxx"

Ďalšie nastavenia:
SMS odoslať všetkým – v prípade poplachu systém postupne posiela SMS správy všetkým užívateľom uvedeným v zozname. Štandardne je táto funkcia vypnutá. V tomto prípade je SMS odoslaná prvému užívateľovi. SMS je odoslané ďalšiemu užívateľovi v poradí len v prípade, ak zariadenie nedostane potvrdenie o doručení SMS predchádzajúcemu užívateľovi.
Volať všetkým – v prípade poplachu systém volá na všetky čísla v zozname bez ohľadu na to, či bol hovor predchádzajúcim užívateľom prijatý, odmietnutý, či bolo číslo mimo dosahu siete alebo obsadené. Keď je táto funkcia zapnutá, nie je možné zastaviť volania, kým systém nezavolá na všetky užívateľské čísla. Štandardne je táto funkcia vypnutá. Vtedy systém volá na užívateľské čísla podľa poradia dovtedy, kým jeden z užívateľov nedvihne alebo nezruší hovor.
Povoliť úvodnú SMS – systém pošle SMS, keď je úspešne zapnutý a úplne nabitý. Štandardne je táto funkcia zapnutá.

# 3.2. Nastavenie hesla

| Všetky SMS s príkazmi, odoslané do systému, musia začínať heslom. Preto si ho dobre zapamätajte. Továrenské heslo je 0000. Toto heslo je potrebné zmeniť. V prostredí programu ESIM151 ConfigTool je toto možné urobiť v záložke Užívatelia/Ochrana, kde je možné vložiť ľubovoľné 4 miestne heslo pozostávajúce z číslic 0 - 9. Po vložení požadovaného hesla nezabudnite uložiť nastavenia kliknutím na tlačidlo Zapísať nastavenie. Len uložení užívatelia – ak je funkcia zapnutá, systém reaguje len na SMS príkazy odoslané z čísel, ktoré sú uložené ako užívatelia (1...5). Ak je táto funkcia vypnutá, systém môže byť ovládaný pomocou SMS príkazov z ľubovoľných čísel mobilných telefónov, ktorých užívatelia poznajú telefóne číslo SIM karty v ESIM151 a štvormiestne heslo. Štandardne je táto funkcia zapnutá.

POZNÁMKA: Továrenský kód (“0000”) je nutné zmeniť. V prípade, že sa heslo nezmení, zvolené parametre nebudú uložené do zariadenia. POZNÁMKA: Keď zadávate nové heslo, nepoužívajte iné znaky ako číslice 0 - 9 (pomlčky, podčiarníky, medzery a pod.). POZNÁMKA: Aj keď zabudnete heslo uložené v zariadení, pomocou programu ESIM151 ConfigTool ho môžete zo zariadenia kedykoľvek vyčítať. Všetky uložené nastavenia vrátane hesla sa zobrazia na displeji Vášho PC.

# 3.3. Voľba jazyka

Systém ESIM151 komunikuje s užívateľmi pomocou SMS správ s informáciami o rôznych prevádzkových stavoch. Pre dosiahnutie vyššieho komfortu si užívateľ môže zvoliť, v akom jazyku mu má systém tieto správy odosielať. V záložke Užívatelia/Jazyk si môžete vybrať jeden z ponúkaných jazykov:

| Litovský Ruský Anglický Estónsky Lotyšský Slovenský

# 3.4. Konfigurácia periodického testu

Systém ESIM151 môže periodicky posielať informatívne SMS o stave zariadenia, tj. periodicky v nastavenom čase informuje užívateľa o stave pripojenia, či je nastavený/odstavený a pod. Užívateľ si môže zvoliť periódu a čas testu/odosielania stavovej SMS.

| Perióda – znamená interval v dňoch, v ktorom sa odosiela stavová SMS, napr.: 1 – znamená, že stavová SMS sa posiela každý deň, 2 – znamená, že SMS sa odošle každý druhý deň, atď. Čas – znamená hodinu, v ktorú sa odošle stavová SMS, napr.: “11” – znamená, že správa sa odošle vždy o 11.00h.

POZNÁMKA: Ak chcete posielať viac stavových SMS za deň, do poľa „Perióda“ zadajte „0“. Potom pole „Čas“ znamená interval odosielania stavových SMS správ v hodinách. POZNÁMKA: Príklad: Ak chcete aby systém odosielal stavovú SMS denne raz za 4 hodiny, nastavte: „Perióda: 0, Čas: 4“ POZNÁMKA: Pre úplné vypnutie odosielania stavových SMS zadajte „0“ do obidvoch polí (Perióda aj Čas).

# 3.5. Nastavenie dátumu a času

V ESIM151 bežia interné hodiny, ktoré musí užívateľ po prvom zapnutí nastaviť, aby systém posielal udalosti so správnym časovým údajom, resp. v požadovanom čase:

| • Dátum – dátum vo formáte: rok-mesiac-deň; • Čas – čas vo formáte: hodiny:minúty;

Softvér dokáže získať údaj o dátume a čase z PC. Ak máte na PC nastavený správny čas a dátum, kliknite na „Synchronizácia času s PC“ a požadované údaje sa automaticky načítajú. Potom ich je nutné do ESIM151 uložiť kliknutím na tlačidlo „Nastavenie času“.

POZNÁMKA: Ak je od zariadenia odpojené hlavné napájanie a záložná batéria sa vybije, interné hodiny zariadenia sa vynulujú. Pre správnu funkciu je potrebné po obnovení napájania znova nastaviť dátum a čas v zariadení. POZNÁMKA: Softvér nevie z ESIM151 načítať uložený čas a dátum, preto aj po kliknutí na „Načítať nastavenie“ zostanú tieto polia prázdne.