# 1. Hlavné informácie

ESIM151 ConfigTool je program navrhnutý pre prácu so zabezpečovacím a ovládacím zariadením ELDES ESIM151. Pomocou tohto nástroja budete môcť rýchlo a pohodlne nastaviť parametre zariadenia, vložiť užívateľské dáta alebo jednoducho zmeniť heslo, ktoré mohlo byť do zariadenia uložené prostredníctvom SMS z Vášho mobilného telefónu.
Tento sprievodca poskytuje detailné informácie o funkciách a možnostiach softvéru a tiež Vám poradí ako nakonfigurovať zariadenie ESIM151. Ďalej nájdete podrobné popisy v kapitolách:
2. Pripojenie – krátka inštrukcia o tom, čo musí užívateľ urobiť, aby pripojil zariadenie ESIM151 k počítaču.
3. Administrácia – kapitola popisuje ako správne použiť príkazy a funkcie v záložke Užívatelia, napr. pri zadávaní telefónnych čísel užívateľov, zmene továrenského hesla alebo ďalších nastavení.
4. Vstupy – kapitola popisuje ako správne použiť príkazy a funkcie v záložke Vstupy pre nastavenie vstupov jednotlivých zón, napr. typ vstupov, možnosti notifikácie ich aktivácie jednotlivým užívateľom a pod.
5. Ovládanie – kapitola popisuje ako správne použiť príkazy a funkcie v záložke Výstup, napr. pre nastavenie ovládania výstupu jednotlivými užívateľmi pomocou SMS alebo časovačom, nastavenia pre spätné potvrdzujúce SMS, atď.
6. Systémové nastavenia – táto kapitola poskytuje informácie o možnostiach nastavenia systémových parametrov v záložke Systém.